**BOGARASOK VAGYUNK!**

 DRÁMAJÁTÉKOS FOGLALKOZÁS

Iskola: Rákóczi Ferenc Általános Iskola

Pedagógus neve: Török Enikő Andrea

Osztály: 1-2-3-4. osztály

A foglalkozás támája: BOGARASOK VAGYUNK! - drámajátékos foglalkozás

A foglalkozás célja: Kommunikációs és szociális kompetenciák fejlesztése. Kapcsolatteremtő lehetőségek gyakorlása. Egymás segítésére irányuló figyelem fejlesztése.

Tantárgyi kapcsolódás: magyar nyelv, személyiségfejlesztés, környezetismeret, zene és mozgás.

Felhasználási javaslat: anyanyelv, környezetismeret, ének, személyiségfejlesztés órán, zene és mozgás vagy erdei iskolában.

Időtartam:60- 90 perc

Módszerek: magyarázat, beszélgetés, drámajáték, szemléltetés,

Eszközök: számítógép, Szitakötő folyóirat-2024- Tél-69. szám, cetlik, íróeszközök,

Felhasznált irodalom: Szitakötő folyóirat-2024-Tél-69. szám-

<https://online.fliphtml5.com/mmhqk/lraw/#p=1>-Lukács Márta: Fut Rinka

<https://www.youtube.com/watch?v=mudGuenSaig>

Fiatalok - Zöldben álmodó (Dalszöveges videó)

 **A FOGLALKOZÁS MENETE**

Alkossunk egy kört és egy dalt hallgatva találjátok ki, hova juthatunk! Lépkedjetek óvatosan és képzeljétek magatokat arra a helyre, amiről a dal szól! Közben változzatok át erdei élőlényekké!

<https://www.youtube.com/watch?v=mudGuenSaig>

Fiatalok - Zöldben álmodó (Dalszöveges videó)

-Hová juthatunk a dallal?

-Az erdőbe. A mezőre.

ZÖLDBEN ÁLMODÓ

Török Enikő-Andrea

Észrevétlenül, halkan lépkedek.

Lábam alatt a talaj megremeg.

S húz magával az erdei csend…

Engedem.

Vibráló fény a fák közt ténfereg.

Zöldben álmodó levélrengeteg.

Pókhálón lógó emlékfonat.

Kedvelem!

Vörösben sárga, zöldben a kék

Lombok közt bujkál a tarka rét.

Pillangók lejtik násztáncukat.

Festhetem?

Smaragdmoha a fák oldalán,

Kacag a patak a csengő dalán.

Üdítő frissesség, életerő.

Végtelen…

-Ki mivé változott, akit szólítok , mondja el!

-A dalban szó volt pillangóról, pókhálóról?

-Milyen bogarakat ismertek, melyekkel az erdőben vagy a mezőn találkozhatunk?

-Hangya, méh, pók, tücsök, szentjánosbogár…

A rovar és a bogár nem ugyanaz! Minden bogár rovar, de nem minden rovar bogár! – szokták mondani. A bogarakat ezek alapján ismerhetjük fel:

* Első pár szárnyuk megkeményedett szárnyfedőt alkot, amely védi a másik pár, hártyás szárnyukat és a potrohot,
* a tor össze nőtt, a potrohhal,
* 11 részből áll a csápjuk.
* 6 lábuk van,

Nézzük meg, mi a különbség!

[https://wordwall.net/hu/resource/1794048/k%c3%b6rnyezetismeret/bog%c3%a1r-vagy-m%c3%a1s-rovar](https://wordwall.net/hu/resource/1794048/k%C3%B6rnyezetismeret/bog%C3%A1r-vagy-m%C3%A1s-rovar)

**FANTÁZIABOGÁR**

Alkossatok 3-as csapatokat, majd találjatok ki érdekes, még nem létező bogárneveket!

Ha kész, mondjátok meg a nevet és mutassátok be állóképpel, hogy hány lába, feje van.

Pl. sokfejű: 3 feje van és 12 lába

veszeke: 3 lába és 1 feje van

berrzegi: 2 feje van és 5 lába

Képzeljétek el, a bogaraknak is saját világuk van, ahol jó és rossz is történhet.

Hallgassátok meg: Lukács Márta: Fut Rinka című meséjét.

**KÉRDÉS PING-PONG**

Alakítsatok 2 csapatot. Fogalmazzatok kérdéseket a mesével kapcsolatban!

Az egyik csapat kérdez, a másik válaszol.

Pl.-Kik a mese szereplői?

-Tücsök, szarvasbogár, éjjeli lepke, futóbogár, bagoly, denevér.

-Hol játszódik a történet?

-Az erdőben.

-Milyen volt a főszereplő?

-Rohangáló, türelmetlen, csúfolódó.

-Kiknek okozott szomorúságot a főhős?

-Mindenkinek.

-Mi történt Fut Rinkával?

-Megsérült.

-Hogyan viselkedtek az állatok?

-Kinevették, mert ő csak bántotta őket szóval és tettekkel.

-Ki segített a sérült futóbogáron?

-Egy törött szárnyú denevér.

**NYOMOZÓS**

Melyik meseszereplő mondhatta?

* Már megint elszórtam egy tüském!
* A sün.
* Jól érzem, beakadt a szarvam?
* Szarvasbogár.
* Elpattant egy húr a hegedűmön.
* Tücsök.
* Huh, de álmos vagyok!
* Bagoly.
* Jaj, átázott a színes ruhám!
* Lepke.
* Már megint egérnek néztek, pedig fekete kabátom van!
* Denevér.

**RÉMÁLOM A SZÉKBEN**

Álmodban csoda történik, s amíg beleülsz a RÉMÁLMOK SZÉKÉBE, te lehetsz Fut Rinka.

Aki szeretné, kipróbálhatja, hogyan érezhette magát Fut Rinka.

A többi játékos kérdezhet tőle.

-Hogy érzed magad, hogy senki sem segít?

-Vajon miért hagytak egyedül?

-Miért pont a törött szárnyú denevér mentett meg?

**DOBD KI A ROSSZAT!**

Minden játékos rajzoljon le egy olyan esetet, amikor olyan rosszul érezte magát, mint Fut Rinka. Mondja el mindenki, mi volt a rossz, amitől megszabadulna örökre és ki segített rajta, majd dobja le a levelet!

**SORSFORDÍTÓ**

Ha egy órára bekerülhetnél a mesébe, s te lehetnél az egyik szereplő, mi lennél ahhoz, hogy megváltoztathassad a szereplők sorsát?

-Fut Rinka lennék és megváltoznék.

-A denevér lennék és jó útra terelném Fut Rinkát.

-A sün lennék, hogy a hátamon elvigyem a barátaimat Fut Rinka elől.

**BOGARASOK VAGYUNK!**

Néha az emberek is bogarasok, nem gondolják át mit mondanak, mit tesznek, s hogy szavaikkal vagy a tetteikkel megbánthatnak valakit. Ne feledd, bajban ismerjük meg, ki az igazi barát, akire mindig számítani leh